wickkiey/tamil-wikipedia-chunked huggingface dataset:
# விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024/சென்னை/பயிற்சி பெற்றவர்கள்

## பயனர் பெயர்களின் பட்டியல்

### S - U

1. --Sharanya1676 (பேச்சு) 06:06, 29 ஆகத்து 2024 (UTC)
1. --Sasikook2006 (பேச்சு) 05:49, 29 ஆகத்து 2024 (UTC)
1. --Shailaja2124 (பேச்சு) 05:37, 29 ஆகத்து 2024 (UTC)
1. --S.Vaishnavi Jyothi (பேச்சு) 05:35, 29 ஆகத்து 2024 (UTC)
1. --Syed dhanisha (பேச்சு) 05:38, 29 ஆகத்து 2024 (UTC)syed dhanisha
1. --Sonika sri s (பேச்சு) 05:41, 29 ஆகத்து 2024 (UTC)
1. --S. Srilakshmi (பேச்சு) 05:45, 29 ஆகத்து 2024 (UTC)
1. --SRI VANDANA.S (பேச்சு) 05:47, 29 ஆகத்து 2024 (UTC)SRI VANDANA.S
1. --சக்தி அ. ரே (பேச்சு) 05:51, 29 ஆகத்து 2024 (UTC)
1. --Sree.nidhi.295 (பேச்சு) 05:52, 29 ஆகத்து 2024 (UTC)
1. --Sanmitha P (பேச்சு) 05:57, 29 ஆகத்து 2024 (UTC)Sanmitha P
# விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024/சென்னை/பயிற்சி பெற்றவர்கள்

## பயனர் பெயர்களின் பட்டியல்

### V - Z

1. --Yamuna D (பேச்சு) 05:46, 29 ஆகத்து 2024 (UTC)
1. --V THARANI (பேச்சு) 05:33, 29 ஆகத்து 2024 (UTC)
1. --V. Priyadarshini (2005) (பேச்சு) 05:34, 29 ஆகத்து 2024 (UTC)
1. --V Jayashree (பேச்சு) 05:34, 29 ஆகத்து 2024 (UTC)
1. --V.Jenifer (பேச்சு) 05:50, 29 ஆகத்து 2024 (UTC)  
<div>  
</div>
# விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024/சென்னை/நிகழ்ச்சி நிரல்

## நாள் 1

| எண் | கால அளவு |  |  |  |
| --- | --- | --- | --- | --- |
| 1 | தொடக்க நிகழ்வு | 8.30 - 8. 40 | align= 10 நிமிடங்கள் |  |
| 2 | அறிமுகம்:
* விக்கிமீடியா
* தமிழ் விக்கிப்பீடியா
* பொதுவகம்
* விக்சனரி | align= |  |  |
| 3 | பொதுவான கேள்வி-பதில் | 12.25 - 12.35 | align= 10 நிமிடங்கள் |  |
| 4 | நிறைவு நிகழ்வு | 12.35 - 12.40 | align= 5 நிமிடங்கள் | } |
# விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024/சென்னை/நிகழ்ச்சி நிரல்

## நாள் 2

| எண் | கால அளவு |  |  |  |
| --- | --- | --- | --- | --- |
| 1 | தொடக்க நிகழ்வு | 8.30 - 8.40 | 10 நிமிடங்கள் |  |
| 2 | விக்கியில் உலாவுதல், கட்டுரை வடிவமைப்பு, தொகுத்தல் குறித்த விளக்கங்கள், தொகுத்தல் பணிகள் | 8.45 - 12.15 | 3.5 மணி நேரம் |  |
| 3 | பொதுவான கேள்வி-பதில் | 12.15 - 12.25 | 10 நிமிடங்கள் |  |
| 4 | நிறைவு நிகழ்வு | 12.35 - 12.40 | 5 நிமிடங்கள் | } |  
<div>  
</div>
# எம தர்மராஜா கோவில்

**எம தர்மராஜா கோயில்** (*Yama Dharmaraja Temple*) என்பது இந்தியாவில் தமிழ்நாட்டின் தஞ்சாவூர் மாவட்டத்தில் திருச்சிற்றம்பலத்தில் அமைந்துள்ள ஓர் இந்துக் கோவிலாகும். மரணத்தின் கடவுளான எமனுக்கு அர்ப்பணிக்கப்பட்ட சில கோயில்களில் இந்தக் கோவிலும் ஒன்றாகும்.
# எம தர்மராஜா கோவில்

## ஆலயங்கள்

இறப்பின் இந்து கடவுளான எமன் இக்கோவிலின் முதன்மையானத் தெய்வம் ஆவார். வீரனார், இராக்காச்சி, முத்துமணி, கருப்புசாமி, கொம்புக்காரன் மற்றும் வடுவாச்சி ஆகிய கடவுளுருக்கான பீடங்களும் உள்ளன. சித்ரகுப்தர், பாம்பட்டி சித்தர், அய்யனார் மற்றும் இவரது மனைவிகள் பூர்ணா மற்றும் புஷ்கலா ஆகியோரின் சிலைகளும் உள்ளன.
# எம தர்மராஜா கோவில்

## வரலாறு

இந்து புராணங்களின்படி, அன்பின் கடவுளான காமதேவன் சிவனின் கோபத்தைத் தூண்டிவிட்டதால் எரித்துக் கொல்லப்பட்டார். பேராவூரணிக்கு அருகிலுள்ள புராதனவனேசுவரர் கோவிலில் இந்தச் சம்பவம் நடந்ததாகக் கூறப்படுகிறது. இருப்பினும் எமனின் வேண்டுகோளின் பேரில், காமதேவன் உயிர்பெற்றார். இவர் உயிர் பெற்ற இடத்தில் எம தர்மராஜா கோயில் கட்டப்பட்டதாக நம்பப்படுகிறது.  
நீண்ட வாழ்நாள் வேண்டியும், மரண பயம் நீங்கவும், திருமணத் தடை அகலவும் ஏராளமான பக்தர்கள் இங்கு வந்து வழிபட்டு செல்கின்றனர். ஆலயத்தில் ஆண்டுதோறும் ஆடி மாதம் திருவிழா நடைபெறுகிறது. சனிக்கிழமைகளில் எமகண்ட நேரத்தில் வழிபாடு எமனை வழிபடுவது சிறப்பான பலனைத் தரும் என்பது இவர்களது நம்பிக்கை.
# பஞ்சமகால் மக்களவைத் தொகுதி

**பஞ்சமகால் மக்களவைத் தொகுதி** (*Panchmahal Lok Sabha constituency*) என்பது மேற்கு இந்தியாவில் குசராத்து மாநிலத்தில் உள்ள இந்திய நாடாளுமன்றத்தின் 26 மக்களவைத் தொகுதிகளில் ஒன்றாகும். 2008ஆம் ஆண்டில் நாடாளுமன்றத் தொகுதிகளின் எல்லை நிர்ணயம் செயல்படுத்தப்பட்டதன் ஒரு பகுதியாக இந்தத் தொகுதி உருவாக்கப்பட்டது. இந்தத் தொகுதியில் முதன்முதலில் 2009-இல் தேர்தல்கள் நடத்தப்பட்டது. இதன் முதல் நாடாளுமன்ற மக்களவை உறுப்பினர் பாரதிய ஜனதா கட்சியின் பிரபாத்சின் பிரதாப்சின் சவுகான் ஆவார். 2024<nowiki/>ஆண்டில் நடைபெற்ற சமீபத்திய தேர்தலில் ராஜ்பால் சிங் மகேந்திரசின் ஜாதவ் இந்தத் தொகுதியின் மக்களவை உறுப்பினராகத் தேர்ந்தெடுக்கப்பட்டுள்ளார். இவரும் பாஜகவினைச் சார்ந்தவர்.
# பஞ்சமகால் மக்களவைத் தொகுதி

## சட்டமன்றத் தொகுதிகள்

2014ஆம் ஆண்டு நிலவரப்படி, பஞ்சமகால் மக்களவைத் தொகுதியில் ஏழு சட்டமன்றத் தொகுதிகள் உள்ளன. இவை:}}
# திருச்சித்தூர் பாறை

**திருச்சித்தூர் பாறை** (*Thirichittoor Rock*) அல்லது திருச்சித்தா பாறை என்பது இந்தியாவில் கேரளாவில் திருவனந்தபுரம் அருகில் நெடுமங்காட்டிற்கு வடக்கே மூன்று கிலோமீட்டர் தொலைவில் அமைந்துள்ள ஒரு பெரிய பாறை ஆகும்.  
சேது பந்தனுக்குப் பிறகு அனுமன் பாறையைத் திருப்பிக் கொடுத்ததாக இராமாயணத்தில் எழுதப்பட்டுள்ளது. மலையாள மொழியில் "திரிச்சிட்டா" என்றால் திரும்புதல் அல்லது திருப்பிக் கொடுத்தல் என்று பொருள்  
இந்தப் பாறை ஒரு சுற்றுலாத் தலமாகும். இப்பாறை மீது ஏறுபவர்கள் நெடுமங்காடு நகரம் மற்றும் திருவனந்தபுரம் நகரத்தின் காட்சிகளைக் காணமுடியும். மேலும் பாறையின் மேல் கட்டப்பட்ட இரண்டு கோயில்களைப் பார்வையிடலாம். இந்தக் கோயில்கள் அனுமன், சிவன் மற்றும் விஷ்ணு ஆகிய கடவுளர்களுக்கு அர்ப்பணிக்கப்பட்டவை. அனுமன் கோவில் பாறையின் உச்சியில் அமைந்துள்ளது. திருவிதாங்கூர் தேவசுதானம் வாரியத்தின் கீழ் உள்ள மற்றொரு கோவில் மலையின் அடிவாரத்தில் உள்ளது.  
கோவில் திறந்திருக்கும் நேரம்: காலை 6:00 மணி முதல் காலை 9:00 மணி வரை மற்றும் மாலை 5.30 மணி முதல் இரவு 8:00 மணி வரை.  
அணுகல்: திருவனந்தபுரம் பன்னாட்டு வானூர்தி நிலையத்திலிருந்து 23 கிலோமீட்டர் தொலைவிலும், தம்பனூர் தொடருந்து நிலையம் மற்றும் பேருந்து நிலையத்திலிருந்து சுமார் 20 கிலோமீட்டர் தொலைவிலும் உள்ளது.  
திருச்சித்தூர் சந்திப்பில் இறங்கி சுமார் 30 நிமிடங்கள் நடந்து சென்று கோவிலை அடையலாம்.
# பெரோசீன்கார்பாக்சிலிக்கு அமிலம்

**பெரோசீன்கார்பாக்சிலிக்கு அமிலம்** (*Ferrocenecarboxylic acid*) என்பது C<sub>11</sub>H<sub>10</sub>FeO<sub>2</sub> என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். (C<sub>5</sub>H<sub>5</sub>)Fe(C<sub>5</sub>H<sub>4</sub>CO<sub>2</sub>H) என்ற அமைப்பு வாய்பாட்டாலும் இதை அடையாளப்படுத்தலாம். கரிம இரும்பு சேர்மமான இது பெரோசீனின் எளிய கார்பாக்சிலிக்கு அமில வழிப்பெறுதியாகக் கருதப்படுகிறது. பெரோசீனிலிருந்து இரண்டு படிநிலைகளில் இதைத் தயாரிக்கலாம். பெரோசீனுடன் 2-குளோரோபென்சாயில் குளோரைடைச் சேர்த்து அசைலேற்றம் செய்து தொடர்ந்து நீராற்பகுப்பு வினைக்கு உட்படுத்தினால் பெரோசீன்கார்பாக்சிலிக்கு அமிலம் உருவாகும்.
# பெரோசீன்கார்பாக்சிலிக்கு அமிலம்

## வினைகள்

பெரோசீன்கார்பாக்சிலிக்கு அமிலத்தின் காரகாடித்தன்மை எண் (pKa) மதிப்பு 7.8 ஆகும். பெரோசீனியம் நேர்மின் அயனிக்கு ஆக்சிசனேற்றம் செய்யும்போது அமிலத்தன்மை ஆயிரம் மடங்குக்கும் மேலாக pH4.54 ஆக அதிகரிக்கிறது.  
தயோனைல் குளோரைடுடன் பெரோசீன்கார்பாக்சிலிக்கு அமிலத்தைச் சேர்த்து சூடுபடுத்தினால் ([(C<sub>5</sub>H<sub>5</sub>)Fe(C<sub>5</sub>H<sub>4</sub>CO)]<sub>2</sub>O) என்ற வாய்பாட்டைக் கொண்ட கார்பாக்சிலிக்கு அமில நீரிலி உருவாகிறது.
# பெரோசீன்கார்பாக்சிலிக்கு அமிலம்

## பயன்

பெரோசீன்கார்பாக்சிலிக்கு அமிலத்தின் வழிப்பெறுதிகள் சில ஆக்சிசனேற்ற ஒடுக்க மூலக்கூற்று கருவிகளிலும், சில ஆக்சிசனேற்ற ஒடுக்க மேற்பூச்சுகளிலும் உட்கூறுகளாக உள்ளன.
# பெரோசீன்கார்பாக்சிலிக்கு அமிலம்

## தொடர்புடைய சேர்மம்

- 1,1'-பெரோசினிருகார்பாக்சிலிக் அமிலம்
# 1924 சென்னை மாகாண வெள்ளப் பெருக்கு

**1924 சென்னை மாகாண வெள்ளப் பெருக்கு** (*1924 Madras Provincial Flood*) என்பது 1924 ஜூலை மாதம் பிரித்தானிய இந்தியாவின், சென்னை மாகாணத்தில் மேற்குத் தொடர்ச்சி மலைகளில் பெய்த பெருமழையால் காவிரி , பைக்காரா உள்ளிட்ட ஆறுகளில் ஏற்பட்ட பெரும் வெள்ளம் ஆகும். இந்த வெள்ளத்தில் அன்றைய, மலபார் மாவட்டம், கோயம்புத்தூர் மாவட்டம், சேலம் மாவட்டம், திருச்சினாப்பள்ளி மாவட்டம், தஞ்சாவூர் மாவட்டம் என மேற்குமுதல் கிழக்குவரையிலான பகுதிகளில் பெரும் சேதங்கள் ஏற்பட்டன. இந்த வெள்ளத்தின்போது பைக்காரா ஆறில் ஏற்பட்ட வெள்ளத்தில் 12 பாலங்கள் அழிந்தன, உதகை - கூடலூர் - மைசூர் சாலையில் மண்சரிவுகள் ஏற்பட்டன. பவானி, காவிரி, கொள்ளிடம் ஆறுகளில் உடைப்புகள் ஏற்பட்டன. முக்கொம்பு அணையின் ஒரு பகுதி அடித்துச் செல்லப்பட்டது.
# 1924 சென்னை மாகாண வெள்ளப் பெருக்கு

## காரணம்

1924 சூலை மாதத்தில் கிழக்குத் தொடர்ச்சி மலைகளில் கனமழைப் பொழிந்தது. தெற்கு கன்னட மாவட்டத்தில் 97-155 செ.மீ மழை பதிவானது. அங்கு உள்ள மேற்குத் தொடர்ச்சி மலைகளில் உள்ள புல்வெளிகளும், மலைக்கடுகளும் பிரித்தானிய அரசால் வணிக நோக்கங்களுக்காக அழித்திருந்தன. இயற்கையாகவே அவை நீரைத் தேக்குவதாகவும், வெள்ளத்தின் பாய்ச்சலைக் கட்டுப்படுத்தக் கூடியனவாக இருந்தன. மேலும் அக்காலத்தில் மலைகளில் அணைகள் இருக்கவில்லை, சமவெளிகளில் கல்லணை, கொடிவேரி அணைக்கட்டு போன்றவை மட்டுமே இருந்தன. இதனால் மழைவெள்ளம் தடுப்புகள் இன்றி கிழக்குநோக்கிப் பெருக்கெடுத்தது. மேற்குத் தொடர்ச்சி மலைகளில் தென்மேற்கு பருவ மழை பலமாக பெய்ததால், தமிழ்நாட்டின் சமவெளிகள் மழை இல்லாமலேயே பெரும் வெள்ளத்ததினால் 1924 சூலை 16 அன்றும், பின்னர் சூலை 23 அன்றும், பின்னர் சூலை 26, 27 என மூன்று முறை வெள்ளப் பேரழிவுகள் ஏற்பட்டன. காவிரியில் சூலை 24 அன்று 4.63 இலட்சம் கன அடி நீரும், சூலை 26 அன்று 4.56 இலட்சம் கன அடி நீரும் வந்தது. சூலை 16, 18 ஆகிய நாட்களில் சத்தியமங்கலம் அருகே 23 அடி, காவிரியில் 36 அடி உயரத்தில் வெள்ளம் பெருகியது. அடுத்த இரு நாட்களில் வெள்ளம் 38 அடிக்கு உயர்ந்தது. பைக்காரா பாலத்திற்கு மேலே இரண்டு அடி உயரத்திற்கு வெள்ளம் சென்றது.
# 1924 சென்னை மாகாண வெள்ளப் பெருக்கு

## சீரமைப்பு

மீட்புப் பணிகளில் அரசு ஈடுபட்டது. மக்களைக் காப்பாறுவதில் மீனவர்கள் முக்கியப் பங்கு வகித்தனர். கல்லணையை சீரமைக்க மிகுந்த கவனம் செலுத்தப்பட்டது. கொல்லிடப் பாலம் அதன் பழைய இடத்திலிருந்து மேற்கே 80 தொலைவில் கட்டும் பணி 1926 சனவரியில் துவக்கபட்டு, 1928 சனவரியில் முடிந்து பயன்பாட்டுக்கு வந்தது. 90 ஆண்டுகள் கடந்த நிலையில் அப்பாலம் 2018 ஆண்டில் ஏற்பட்ட வெள்ளத்தில் உடைந்தது. வசிப்பிடங்களிலும், வயல்களிலும் வெள்ளத்தினால் ஏற்பட்ட மணல்திட்டுகளை அகற்றுவதற்காக 285 டிராம் வண்டிகள் வரவழைக்கப்பட்டு ஆங்காங்கே தண்டவாளங்கள் அமைக்கப்பட்டு அதன் மூலமாக அவை அகற்றப்பட்டன. அந்த மணல் இரயில்வே கட்டுமானங்களுக்கு பயன்படுத்தபட்டன. வசிக்கவே இயலாமல் சிதைந்துபோன கிராமங்கள் கைவிடப்பட்டு வேறு இடங்களில் புதிய கிராமங்கள் உருவாக்கபட்டன.
# சமாரியம் டெட்ராபோரைடு

**சமாரியம் டெட்ராபோரைடு** (*Samarium tetraboride*) என்பது SmB<sub>4</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியமும் போரானும் சேர்ந்து கருப்பு நிறப் படிகங்களாக இந்த இருமச் சேர்மம் உருவாகிறது.
# சமாரியம் டெட்ராபோரைடு

## தயாரிப்பு

2400 பாகை செல்சியசு வெப்பநிலையில் சமாரியம் மற்றும் போரான் தனிமங்கள் நேரடியாக வினையில் ஈடுபட்டு சமாரியம் டெட்ராபோரைடு உருவாகிறது.
:Sm + 4B → SmB<sub>4</sub>
# சமாரியம் டெட்ராபோரைடு

## பண்புகள்

சமாரியம் டெட்ராபோரைடு செஞ்சாய்சதுரப் படிகத் திட்டத்தில் படிகங்களாக உருவாகிறது. P4/mbm என்ற இடக்குழுவில் a = 0.7174 நானோமீட்டர், c = 0.40696 நானோமீட்டர், Z = 4, என்ற அணிக்கோவை அளவுருக்களுடன் தோரியம் டெட்ராபோரைடு படிக அமைப்பையும் கொண்டுள்ளது.  
திண்மநிலை மற்றும் திரவநிலை ஒன்றாகச் சேர்ந்து இரண்டாவது திண்மநிலையை உருவாக்கும் வினையான பெரிடெக்டிக் வினையில் 2400 பாகை செல்சியசு வெப்பநிலையில் சமாரியம் டெட்ராபோரைடு உருவாகிறது.
# பிரசியோடைமியம் டெட்ராபோரைடு

**பிரசியோடைமியம் டெட்ராபோரைடு** (*Praseodymium tetraboride*) என்பது PrB<sub>4</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியமும் போரானும் சேர்ந்து இந்த இருமச் சேர்மம் உருவாகிறது.
# பிரசியோடைமியம் டெட்ராபோரைடு

## தயாரிப்பு

2350 பாகை செல்சியசு வெப்பநிலையில் பிரசியோடைமியம் மற்றும் போரான் தனிமங்கள் நேரடியாக வினையில் ஈடுபட்டு பிரசியோடைமியம் டெட்ராபோரைடு உருவாகிறது.
:Pr + 4 B → PrB<sub>4</sub>
# பிரசியோடைமியம் டெட்ராபோரைடு

## பண்புகள்

பிரசியோடைமியம் டெட்ராபோரைடு நாற்கோணப் படிகத் திட்டத்தில் படிகங்களாக உருவாகிறது. P4/mbm என்ற இடக்குழுவில் a = 0.7242 நானோமீட்டர், c = 0.4119 நானோமீட்டர், Z = 4, என்ற அணிக்கோவை அளவுருக்களுடன் தோரியம் டெட்ராபோரைடு படிக அமைப்பையும் கொண்டுள்ளது.  
திண்மநிலை மற்றும் திரவநிலை ஒன்றாகச் சேர்ந்து இரண்டாவது திண்மநிலையை உருவாக்கும் வினையான பெரிடெக்டிக் வினையில் 2350 பாகை செல்சியசு வெப்பநிலையில் சமாரியம் டெட்ராபோரைடு உருவாகிறது.
# பிரசியோடைமியம் மோனோசெலீனைடு

**பிரசியோடைமியம் மோனோசெலீனைடு** (*Praseodymium monoselenide*) என்பது PrSe என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியமும் செலீனியமும் சேர்ந்து படிகங்களாக பிரசியோடைமியம் மோனோசெலீனைடு உருவாகிறது.
# பிரசியோடைமியம் மோனோசெலீனைடு

## தயாரிப்பு

2100 பாகை செல்சியசு வெப்பநிலையில் பிரசியோடைமியம் மற்றும் செலீனியம் தனிமங்கள் நேரடியாக வினையில் ஈடுபட்டு பிரசியோடைமியம் மோனோசெலீனைடு உருவாகிறது:  
:Pr + Se → PrSe
# பிரசியோடைமியம் மோனோசெலீனைடு

## பண்புகள்

பிரசியோடைமியம் மோனோசெலீனைடு கனசதுரப் படிகத் திட்டத்தில் படிகங்களாக உருவாகிறது. Fm3m என்ற இடக்குழுவில் a = 0.5741 நானோமீட்டர், Z = 4, என்ற அணிக்கோவை அளவுருக்களுடன் சோடியம் குளோரைடு படிக அமைப்பையும் கொண்டுள்ளது.
# இராம் நிவாசு வர்மா

**இராம் நிவாசு வர்மா** (Ram Niwas Verma) இந்தியாவைச் சேர்ந்த ஓர் அரசியல்வாதியாவார். பகராயிச்சு மாவட்டத்தின் நான்பரா சட்டமன்றத் தொகுதியில் போட்டியிட்டு 18 ஆவது உத்தரபிரதேச சட்டமன்றத் தொகுதியில் உறுப்பினராக உள்ளார் இவர் அப்னா தளம் (சோனேலால்) கட்சியின் உறுப்பினர் ஆவார்.
# இராம் நிவாசு வர்மா

## ஆரம்பகால வாழ்க்கை.

இராம் நிவாசு வர்மா 1967 ஆம் ஆண்டு டிசம்பர் மாதம் 1 ஆம் தேதியன்று உத்தரபிரதேசத்தின் பகராயிச்சு நகரத்தில் பேசுக்கர் பிரசாத்து என்ற இந்து குடும்பத்தில் பிறந்தார். இவர் சீமா தேவியை மணந்து கொண்டார். இத்தம்பதியருக்கு ஒரு குழந்தை உள்ளது.
# பார்வதி புத்தனாறு

**பார்வதி புத்தனாறு** (ஆங்கிலம்:*Parvathi Puthannaar*; மலையாளம் *പാർവതി പുത്തനാർ*) என்பது கேரள மாநிலத்தில் திருவனந்தபுரம் மாவட்டத்தின் மேற்குக் கடற்கரை வழியாகச் செல்லும் ஒரு கால்வாய் ஆகும். இக்கால்வாய் வெட்டப்பட்ட நேரத்தில் திருவிதாங்கூரின் அரசியாக இருந்த பார்வதி பாய் பெயரால் இது அழைக்கப்பட்டது. மலையாளத்தில் புத்தனாறு என்றால் புதிய ஆறு என்று பொருள். இது முதன்மையாக திருவிதாங்கூர் தலைநகரை கடினம்குளம், வாமனபுரம் ஆறு மற்றும் இறுதியாக கொச்சியினை இணைப்பதற்காக உருவாக்கப்பட்டது. இந்தக் கால்வாய் மன்னரின் படகு தரையிறங்கும் இடமான *வள்ளக்கடவு* அணுகலில், அரசரின் படகு இல்லம் அமைந்துள்ளது.  
பார்வதி புத்தனாறு வடக்கில் கதினம்குளம் ஏரியில் தொடங்கி தென்கிழக்கில் திருவனந்தபுரம் கடற்கரைக்கு இணையாகப் பாய்கிறது. இது இறுதியாக பூந்துரா அருகே ஒரு சிறிய வடிநிலத்தில் முடிவடைந்து அரபிக்கடலில் கலக்கிறது. பார்வதி புத்தனாறால் உருவாக்கப்பட்ட வடிநிலம் பூந்துரா பொழி என்று அழைக்கப்படுகிறது. இந்தியாவின் மனிதரால் உருவாக்கப்பட்ட எந்த ஆற்றையும் விட இந்தக் கால்வாயின் நீர் மிகவும் தெளிவானதாகவும் புதியதாகவும் காணப்படுகிறது. பழங்காலத்தில் திருவிதாங்கூர் மட்டுமே இந்தியாவின் ஒரே சுகாதாரமான, தூய்மையான நகரமாக இருந்தது. இருப்பினும், பார்வதி புத்தனாறு இப்போது மாசுபட்டுள்ளது. மாசுபாடு மற்றும் களைகள் காரணமாகப் பெரும்பாலான பகுதிகள் மக்களால் அணுக முடியாதவையாக உள்ளன.  
பார்வதி புத்தனாறு மேற்குக் கடற்கரை கால்வாயின் ஒரு பகுதியாகும். இது நீர்வழி 3 (NW-III) ஐ உருவாக்குகிறது.
# இந்தியாவில் உள்ள கால்வாய்களின் பட்டியல்

**இந்தியாவில் உள்ள கால்வாய்களின் பட்டியல்** (*List of canals in India*) என்பது இந்தியாவில் பல மாநிலங்களில் ஓடும் கால்வாய்களின் தொகுப்பு ஆகும். இது முழுமையான பட்டியல் அல்ல.  
- ஆக்ரா கால்வாய்
- சேது சமுத்திரக் கால்வாய்த் திட்டம்
- பக்கிங்காம் கால்வாய்
- கான்ட்ரி-நீவா
- கே. சி. கால்வாய்
- கோனோலி கால்வாய்
- முனக் கால்வாய்
- மேற்கு யமுனை கால்வாய்
- கிழக்கு யமுனை கால்வாய்
- குட்டே கோல்
- நல்லா மார்
- டிசூன்ட் கோல்
- புத்த நுல்லா
- இந்திரா காந்தி கால்வாய்
- சிர்ஹிந்த் கால்வாய்
- சட்லஜ் யமுனா இணைப்பு கால்வாய்
- அனுப்கர் கால்வாய்
- கங்கை கால்வாய்
- உம்மத் சாகர் பந்த்
- ஐன்சுலி கால்வாய்
- காளிங்கராயன் கால்வாய்
- காவிரி - வைகை நதிகள் இணைப்பு கால்வாய் திட்டம்
- கீழ் பவானி திட்ட கால்வாய்
- தாமிரபரணி-நம்பியார் இணைப்பு கால்வாய்
- காகாதியா கால்வாய்
- ஜமானியா கால்வாய்
- கர்மனாச கால்வாய்
- நஜஃப்கர் வடிகால்
- தியோகாலி கால்வாய்
- துர்காவதி கால்வாய்
- நஜஃப்கர் வடிகால்
- நர்மதா கால்வாய்
- பார்வதி புத்தனார்
- சவுண்டேன் கட்
- திருவனந்தபுரம்–சொரனூர் கால்வாய்
- கம்பர்ஜுவா கால்வாய், கோவா
# கர்னூல் கடப்பா கால்வாய்

**கர்னூல் கடப்பா கால்வாய்** (*Kurnool Cuddappah Canal***)** என்பது க. க. கால்வாய் என்று பிரபலமாக அறியப்படுகிறது. இது இந்தியாவில் ஆந்திரப் பிரதேசத்தின் கர்னூல் மற்றும் கடப்பா மாவட்டங்களில் அமைந்துள்ள ஒரு நீர்ப்பாசனக் கால்வாய் ஆகும்.
# கர்னூல் கடப்பா கால்வாய்

## வரலாறு

க. க. கால்வாய் 1863 மற்றும் 1870க்கு இடையில் நீர்ப்பாசனம் மற்றும் போக்குவரத்து கால்வாயாக வெட்டப்பட்டது. இந்தக் கால்வாய் பெண்ணாறு மற்றும் துங்கபத்திரை ஆறுகளை ஒன்றோடொன்று இணைக்கிறது. இது கர்னூலுக்கு அருகே துங்கபத்திரை ஆற்றில் அமைந்துள்ள சுங்கேசுலா அணையிலிருந்து தொடங்குகிறது.  
1933ஆம் ஆண்டில் நீர்வழிப் போக்குவரத்து கைவிடப்பட்டது. தற்பொழுது இக்கால்வாய் முக்கிய நீர்ப்பாசன ஆதாரமாகத் தொடர்கிறது. க. க. கால்வாய் நவீனமயமாக்கலின் கீழ், கால்வாயின் செயல்திறனை மேம்படுத்துவதற்காக, முழுக் கால்வாயையும் நவீனமயமாக்குதல் மற்றும் கட்டமைப்புகளைப் பழுது பார்த்தல்/புனரமைத்தல் ஆகிய பணிகள் மேற்கொள்ளப்பட்டன. க. க. கால்வாயின் முழுப் பாசனத்தையும் நிலைநிறுத்துவதற்கும், 60,000 ஏக்கர் பாசன இடைவெளியை உருவாக்குவதற்கும் இந்தத் திட்டம் கட்டுமானத்தில் உள்ளது. இந்தக் கால்வாய் தற்போது கிருஷ்ணா ஆற்றிலிருந்து 40 ஆயிரம் மில்லியன் கன அடி நீர்ப் பயன்பாட்டுடன் கிட்டத்தட்ட 1700000 ஏக்கர்களுக்கு நீர்ப்பாசனம் செய்கிறது.
# கர்னூல் கடப்பா கால்வாய்

## தண்ணீர் கிடைப்பது உறுதி

தெலுங்கு கங்கை திட்டத்தின் கீழ் கட்டப்பட்ட சிறீசைலம் நீர்த்தேக்கத்திலிருந்து வலது பிரதானக் கால்வாய் வழியாக மாற்று நீர் வழங்கப்படுகிறது. மேலும், சமீபத்தில் அமைக்கப்பட்ட முசுமார்ரி நீரேற்றம் அல்லது காண்ட்ரி-நீவா நீரேற்று கால்வாயிலிருந்து க. க. கால்வாய்க்கு நீர் செலுத்தப்படுகிறது. கால்வாயில் நீர் மட்டம் (798 அடி வரை) போத்திரெட்டிபாடு தலை கட்டுப்பாட்டாளரின் குறைந்தபட்ச இழுவை மட்டத்திற்குக் கீழே இருக்கும்போது நீரேற்று கால்வாயிலிருந்து நீரேற்றப்படுகிறது. இது தெலுங்கு கங்கை, சிறீசைலம் வலது கரை கால்வாய் மற்றும் கலேரு நாகரி திட்டங்களுக்கும் நீர் வழங்குகிறது. இத்திட்டத்திற்கு 10 கன அடி நீர் ஒதுக்கீடு உறுதி செய்யப்பட்டிருந்தாலும், க. க. கால்வாய்க்கான பெரும்பாலான நீர் பனச்சர்லா குறுக்கு சீராக்கியத்தில் வெளியேறும் கால்வாய் வழியாக எடுக்கப்பட்டு, சோமாசிலாவுக்கு கொண்டு செல்லப்பட்டு நெல்லூர் மாவட்டத்தின் பயன்பாட்டிற்காக ராயலசீமாவிற்கு ஒதுக்கப்பட்ட தண்ணீரை இழக்கிறது. மிக குறைந்த நீர் க. க. கால்வாய் ஆயக்கட்டு அல்லது தெலுங்கு கங்கை பிரதானக் கால்வாய் ஆயக்கட்டை அடைகிறது.
# முனாக் கால்வாய்

**முனாக் கால்வாய்** (*Munak canal*) என்பது வட இந்தியாவில் அரியானா மற்றும் தில்லி மாநிலங்களில் ஓடும் மேற்கு யமுனா கால்வாயின் ஒரு பகுதியாகும். இது 102 கிலோமீட்டர் நீளமுள்ள ஒரு நீர்வழிப் பாதையாகும். இந்தக் கால்வாய் அரியானாவின் கர்னால் மாவட்டத்தில் உள்ள முனாக் ஒழுங்கமைவிலிருந்து யமுனை ஆற்றுத் தண்ணீரைக் கொண்டு செல்கிறது. குப்ரு தடுப்பணை மற்றும் மண்டோரா தடுப்பணை வழியாகத் தெற்கு திசை நோக்கிச் சென்று தில்லியின் கைதர்பூரில் முடிவடைகிறது. இது தில்லியின் குடிநீர் ஆதாரங்களில் ஒன்றாகும். 1996ஆம் ஆண்டில் அரியானா மற்றும் தில்லி அரசாங்கங்களுக்கு இடையே ஒரு புரிந்துணர்வு ஒப்பந்தம் கையெழுத்தானது. மேலும் இந்தக் கால்வாய் 2003 முதல் 2012 வரை தில்லியின் நிதியுதவி அடிப்படையில் அரியானாவால் கட்டப்பட்டது. முதலில் நுண்ணிய அகழியாகவும், கட்டப்பட்ட இந்தக் கால்வாயில் காணப்பட்ட அதிகப்படியான நீர்க் கசிவு காரணமாக இறுதியில் பைஞ்சுதையால் தளமிடப்பட்டது. இதன் மூலம் நாள் ஒன்றிற்கு 80 மில்லியன் கேலன் தண்ணீர் சேமிக்கப்படுகிறது.
# முனாக் கால்வாய்

## இடையூறுகள்

2016 பிப்ரவரியில், ஜாட்டுகளின் போராட்டத்தின் போது கால்வாய் சேதப்படுத்தப்பட்டது. இது தில்லியில் நீர் நெருக்கடிக்கு வழிவகுத்தது. நீர் விநியோகத்தை மீட்டெடுக்க கால்வாயின் கட்டுப்பாட்டை இந்திய இராணுவம் எடுத்துக் கொண்டது.
# நல்லா மார்

**நல்லா மார்** (*Nallah Mar*) அல்லது **மார் கால்வாய்** (**மார் கோல்** என்றும் அழைக்கப்படுகிறது) என்பது இந்திய ஒன்றிய பிரதேசமான சம்மு-காசுமீரில் உள்ள பழைய நகரம் சிறீநகர் வழியாகச் செல்லும் ஒரு வழிசெலுத்தல் கால்வாய் ஆகும். இது பிராரி நம்பல் ஏரியையும் குசால் சார் ஏரியையும் இணைத்தது. இதனால் தால் மற்றும் அன்சார் ஏரிகளுக்கு இடையே வழியினை ஏற்படுத்தியது. இந்தக் கால்வாய் 1970களில் நிரப்பப்பட்டு சாலையாக மாற்றப்பட்டது.
# நல்லா மார்

## மேலும் வாசிக்க

-
-
-
-
-
-
-
# செண்டியன்ஸ் பாலிடிக்ஸ்

**செண்டியன்ஸ் பாலிடிக்ஸ்** , அல்லது உணர்திற அரசியல், என்பது மனிதரல்லாத விலங்குகளின் துன்பத்தைக் குறைக்கும் நோக்கோடு தொடங்கப்பட்ட சுவிஸ் நாட்டைச் சேர்ந்த ஒரு விலங்கினவாத எதிர்ப்பு அரசியல் அமைப்பாகும். 2013-இல் நிறுவப்பட்ட இவ்வமைப்பின் செயல்பாடுகளில் நிலையான உணவுக்கான வாக்கெடுப்பு முன்முயற்சிகள், முதனி வகை விலங்குகளுக்கான அடிப்படை உரிமைகள், தொழிற்முறை விலங்குப்பண்ணை (factory farming) மீதான தடை உள்ளிட்ட அரசியல் பிரச்சாரங்கள் அடங்கும்.
# செண்டியன்ஸ் பாலிடிக்ஸ்

## வரலாறு

எஃபெக்டிவ் ஆல்ட்ரூயிசம் அறக்கட்டளையின் ஒரு திட்டமாக செண்டியன்ஸ் பாலிடிக்ஸ் அமைப்பு நிறுவப்பட்டது. இவ்வறக்கட்டளையின் மற்ற திட்டங்களில் "ரைசிங் பார் இபெக்டிவ் கிவிங்" மற்றும் அடிப்படை ஆராய்ச்சிக் கூடம் ஆகியவை அடங்கும். இத்திட்டத்தின் நோக்கமானது உணர்திற உயிர்களான மனிதன் மற்றும் மனிதரல்லா விலங்குகளின் துன்பங்களை திறம்படக் குறைப்பது குறித்த ஆராய்ச்சியை மேற்கொள்வதாகும். இப்பணியைத் தற்போது 2017-ல் நிறுவப்பட்ட செண்டியன்ஸ் இன்ஸ்டிடியூட் என்ற தனி நிறுவனத்தால் மேற்கொள்ளப்பட்டு வருகிறது. இத்திட்டத்தின் அரசியல் முன்னெடுப்புகளை மட்டும் செண்டியன்ஸ் பாலிடிக்ஸ் அமைப்பு தொடர்ந்து கவனித்து வருகிறது.  
செண்டியன்ஸ் பாலிடிக்ஸ் 2017 முதல் ஒரு சுதந்திர சுவிஸ் சங்கமாகச் செயல்பட்டு வருகிறது.
# செண்டியன்ஸ் பாலிடிக்ஸ்

## இவற்றையும் காண்க

- விலங்கு உணர்வு நிலை
# செண்டியன்ஸ் பாலிடிக்ஸ்

## வெளியிணைப்புகள்

-
# வெண்சுருட்டு

**வெண்சுருட்டு** (*cigarette*) என்பது எரியக்கூடிய பொருளான புகையிலையை உள்ளடக்கிய ஒரு குறுகிய உருளை ஆகும். இது புகைபிடிப்பதற்காக மெல்லிய காகிதத்தில் உருட்டப்படுகிறது. வெண்சுருட்டு ஒரு முனையில் பற்றவைக்கப்படுகிறது. இதன் விளைவாக வரும் புகை எதிர் முனை வழியாக வாய்வழியாக உள்ளிழுக்கப்படுகிறது. சுருட்டு புகைத்தல் என்பது புகையிலை நுகர்வுக்கான மிகவும் பொதுவான முறையாகும். பொதுவாகப் பயன்படுத்தப்படும் வெண்சுருட்டு என்ற சொல், புகையிலை வெண்சுருட்டைக் குறிக்கிறது. ஆனால் இது சில நேரங்களில் கஞ்சா சுருட்டு அல்லது மூலிகை சுருட்டு போன்ற பிற பொருட்களைக் குறிக்கப் பயன்படுத்தப்படுகிறது. ஒரு வெண்சுருட்டு ஒரு சுருட்டிலிருந்து அதன் வழக்கமாக சிறிய அளவு, பதப்படுத்தப்பட்ட இலைகளின் பயன்பாடு, வெவ்வேறு புகைபிடிக்கும் முறை மற்றும் பொதுவாக வெள்ளை நிறத்தில் இருக்கும் காகிதம் சுற்றுதல் ஆகியவற்றால் வேறுபடுத்தப்படுகிறது. சமீபத்திய ஆண்டுகளில், புகைபிடித்தல் மற்றும் உள்ளிழுத்தல் ஆகிய இரண்டும் நிகோடின் மற்றும் பிற பொருட்களை உட்கொள்ளும் முறைகளாக மாறிவிட்டன. பாரம்பரிய வெண்சுருட்டுகளை புகைப்பதைவிட உள்ளிழுத்தல் பாதுகாப்பானது என்று பலர் நம்புகிறார்கள். ஆனால், இரண்டு நடைமுறைகளுடனும் தொடர்புடைய உடல்நல அபாயங்கள் முக்கியமான வழிகளில் வேறுபடுகின்றன.
# காகோமேண்டிசு

**காகோமேண்டிசு** (*Cacomantis*) என்பது குக்குலிடே குடும்பத்தைச் சேர்ந்த ஒரு குயில் பேரினமாகும். இப்பேரினத்தின் பெயர் கிரேக்க வார்த்தையான *காகோசு* என்பதிலிருந்து பெறப்பட்டது. இதன் பொருள் தீமை ஆகும். தீர்க்கதரிசி என்பதற்கான *மாண்டிசு* மற்றும் "மழை" உடன் இவற்றின் தொடர்பிலிருந்து பெறப்பட்டது. இப்பேரினப் பறவைகளில் பெரும்பாலானவை வட்டமான மூச்சுத்துவாரத்தைக் கொண்டுள்ளன. மேலும் இவை முக்கியமாகப் பழுப்பு மற்றும் சாம்பல் நிறங்களில் காணப்படும். வால்களில் வரிகள் காணப்படும். பட்டைகள் குறுக்காகவும் சாய்வாகவும் காணப்படும்.
# காகோமேண்டிசு

## வகைப்பாட்டியல்

1843ஆம் ஆண்டில் செருமன் இயற்கை ஆர்வலர் சாலமன் முல்லர் என்பவரால் *காகோமேண்டிசு* பேரினம் அறிமுகப்படுத்தப்பட்டது. இதில் இன்னிசைக் குயில் மாதிரி இனமாக உள்ளது. இந்தப் பேரினத்தின் பெயர் பண்டைய கிரேக்க காகோமண்டிசு என்பதிலிருந்து வந்தது. இதன் பொருள் "அழிவுக்கான தீர்க்கதரிசி" என்பதாகும்.
# காகோமேண்டிசு

## வகைப்பாட்டியல்

### சிற்றினங்கள்

இந்தப் பேரினத்தில் பத்துச் சிற்றினங்கள் உள்ளன:  
- பாலிட் குயில், *காகோமேண்டிசு பாலிடசு*
- வெந்தலை குயில், *காகோமேண்டிசு லுக்கோலோபசு*
- கசுக்கொட்டை மார்புக் குயில், *காகோமேண்டிசு காசுடனேவென்ட்ரிசு *
- விசிறி வால் குயில், *காகோமேண்டிசு பிளாபெல்லிபார்மிசு*
- பட்டைக் குயில், *காகோமேண்டிசு சொனெராட்டி*
- இன்னிசைக் குயில், *காகோமேண்டிசு மெருலினசு*
- சாம்பல் வயிற்றுக் குயில், *காகோமேண்டிசு பாசாரினசு*
- தூரிகை குயில், *காகோமேண்டிசு வேரியோலோசசு*
- துருவண்ண மார்பு குயில், *காகோமேண்டிசு செபுல்கிராலிசு*
- மலுக்கு குயில், *காகோமேண்டிசு எருகினோசசு*
# ஆப்பிள் ஓடை

**சோன்ட் கோல்** (Tsuont Col) (காஷ்மீர்: /t͡sũ:ʈʰ kɔl/, '<nowiki/>**ஆப்பிள் ஓடை**') என்பது இந்திய மாநிலமான சம்மு-காசுமீரில் சிறிநகர் வழியாகச் செல்லும் ஒரு போக்குவரத்துக் கால்வாய் ஆகும். இது தால் ஏரியின் நீர் மட்டத்தைக் கட்டுப்படுத்த உதவுகிறது. இது சுழியம் பாலத்தின் வடக்கு முனைக்கு அருகில் ஜீலத்திலிருந்து பிரிந்து பழைய நகரத்தின் மைசுமா பகுதியில் மீண்டும் இணைகிறது. இது புட்சா பாலத்திற்குச் சில மீட்டர் கீழே உள்ளது. சற்று அதிக உயரத்தில் அமைந்துள்ள தால் ஏரியில் நீர் மட்டத்தை ஒழுங்குபடுத்த தால் கேட் என்று அழைக்கப்படும் ஓர் ஒழுங்கு வாயில் உள்ளது. தால் வாயிலுக்குப் பிறகு சினார் பாக் என்று அழைக்கப்படும் ஒரு தீவு இந்தக் கால்வாயில் உள்ளது.
# ஆப்பிள் ஓடை

## வரலாறு

ஆப்பிள் ஓடைக் கால்வாய் பண்டைய காலத்திலிருந்தே "மகாசரித்" என்ற பெயரைக் கொண்டிருந்தது. இதன் முக்கிய நோக்கம் எப்போதுமே தால் ஏரியின் உபரி நீரை ஜீலத்திற்கு எடுத்துச் செல்வதாகும். இதன் கரையில் பல வகையான மரங்கள் இருந்ததால், "பாம்ப்-சூன்ட்" என்ற காசுமீரி வார்த்தையிலிருந்து இக்கால்வாய் இதன் பெயரைப் பெற்றது.
# டெட்ராசெலீனியம் டெட்ராநைட்ரைடு

S<sub>4</sub>N<sub>4</sub> சேர்மத்தைப் போன்ற கூண்டு வடிவ கட்டமைப்பை அமைப்பை டெட்ராசெலீனியம் டெட்ராநைட்ரைடு ஏற்றுக்கொள்கிறது என்று எக்சு கதிர் படிகவியல் மூலம் தீர்மானிக்கப்பட்டுள்ளது. Se−Se மற்றும் Se−N பிணைப்பு இடைவெளிகள் முறையே 2.740 மற்றும் 1.800 Å ஆகும். N−Se−N பிணைப்புக் கோணம் 90° ஆகும்.  
இதன் பல வேதி வினைகளுடன் Se<sub>4</sub>N<sub>4</sub> அலுமினியம் குளோரைடுடன் வினைபுரிந்து Se<sub>2</sub>N<sub>2</sub> சேர்மத்த்தின் கூட்டு விளைபொருளை உருவாக்குவதும் ஒன்றாகும்.
# செலீனியம் டெட்ரா அசைடு

**செலீனியம் டெட்ரா அசைடு** (*Selenium tetraazide*) என்பது Se(N<sub>3</sub>)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது அதிக உணர்திறன் கொண்ட ஒரு வெடிபொருளாகும். இது செலீனியம் டெட்ராபுளோரைடு மற்றும் மும்மெத்தில்சிலில் அசைடு ஆகிய வேதிப்பொருள்களிலிருந்து நேரடியாக தயாரிக்கப்படுகிறது.
# செலீனியம் டெட்ரா அசைடு

## பண்புகள்

செலீனியம் டெட்ரா அசைடு ஒரு மஞ்சள் நிறத் திடப்பொருளாகும். குறைந்த கரைதிறன் காரணமாக இது அடிக்கடி வீழ்படிவாகிறது. செலீனியம் டெட்ரா அசைடு குறைந்த வெப்பநிலையில் கூட எரிப்புக்கு மிகவும் எளிதில் பாதிக்கப்படுகிறது. மேலும் -50 பாகை செல்சியசு வெப்பநிலையில் மட்டுமே நிலைப்புத்தன்மையுடன் இருப்பதும் கண்டறியப்பட்டது.
# விக்கிப்பீடியா:விக்கித்திட்டம் உயிரியல்/பறவைகளின் பெயர்கள்
# செலீனியம் இருகுளோரைடு

**செலீனியம் இருகுளோரைடு** (*Selenium dichloride*) என்பது SeCl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஈதர்களில் கரைக்கும்பொழுது இது செம்-பழுப்பு கரைசல்களை உருவாக்குகிறது.
# செலீனியம் இருகுளோரைடு

## தயாரிப்பு

சாம்பல் நிற செலீனியத்துடன் சல்பியூரைல் குளோரைடு சேர்மத்தைச் சேர்த்து சூடுபடுத்தி செலீனியம் இருகுளோரைடு தயாரிக்கப்படுகிறது.
# செலீனியம் இருகுளோரைடு

## பண்புகள்

தயோயீத்தர்கள் மற்றும் தயோயூரியாக்களுடன் செலீனியம் இருகுளோரைடு சேர்ந்து உருவாகும் கூட்டுவிளைபொருள்கள் நன்கு வகைப்படுத்தப்பட்டுள்ளன. தொடர்புடைய தெலூரியம் இருகுளோரைடின் அணைவுச் சேர்மங்களும் அறியப்படுகின்றன.  
செலினியம் இருகுளோரைடின் கரைசல்கள் அறை வெப்பநிலையில் நிலையற்றவை. அறை வெப்பநிலையில் பல நிமிடங்களுக்குப் பிறகு செலீனியம் மோனோகுளோரைடை இவை உருவாக்குகின்றன:
:3 SeCl<sub>2</sub> → Se<sub>2</sub>Cl<sub>2</sub> + SeCl<sub>4</sub>
# இராகவேந்திர குமார் சிங்

**இராகவேந்திர குமார் சிங்** (*Raghvendra Kumar Singh*) இந்தியாவைச் சேர்ந்த ஓர் அரசியல்வாதியாவார். வழக்கறிஞரான இவர் உத்தரப் பிரதேச மாநிலத்திலுள்ள இட்டாவா மாவட்டத்தின் பர்தானா சட்டமன்றத் தொகுதியில் போட்டியிட்டு 18 ஆவது சட்டமன்ற உறுப்பினராக உள்ளார். இவர் சமாஜ்வாதி கட்சியின் உறுப்பினர் ஆவார்.
# இராகவேந்திர குமார் சிங்

## சொந்த வாழ்க்கை.

இராகவேந்திர குமார் சிங் 1969 ஆம் ஆண்டு ஆகத்து மாதம் 18 ஆம் தேதியன்று உத்தரப் பிரதேசத்தில் அவத் கிசோரின் இந்து குடும்பத்தில் பிறந்தார். இரீட்டா சௌத்ரி என்ற பெண்ணை 14 ஜூன் 1993 ஆம் ஆண்டு சூன் மாதம் 14 ஆம் தேதியன்று திருமணம் செய்து கொண்டார். இவர்களுக்கு மூன்று குழந்தைகள் உள்ளனர்.
# பியூசு ரஞ்சன் நிசாத்து

**பியூசு ரஞ்சன் நிசாத்து** (Piyush Ranjan Nishad) இந்தியாவைச் சேர்ந்த ஓர் அரசியல்வாதியாவார். உத்தரப் பிரதேச மாநிலத்திலுள்ள பிரயாக்ராச்சு மாவட்டத்தின் கராச்சனா சட்டமன்றத் தொகுதியில் போட்டியிட்டு உத்தரப் பிரதேசத்தின் 18 ஆவது சட்டமன்ற உறுப்பினராக உள்ளார். பாரதிய சனதா கட்சியில் இவர் உறுப்பினராக உள்ளார்.
# பியூசு ரஞ்சன் நிசாத்து

## ஆரம்பகால வாழ்க்கை.

பியூசு ரஞ்சன் நிசாத்து 1972 ஆம் ஆண்டு செப்டம்பர் மாதம் 09 ஆம் தேதியன்று உத்தரபிரதேசத்தில் கம்லா பிரசாத்து நிசாத்து இந்து குடும்பத்தில் பிரயாக்ராச்சு நகரத்தில் பிறந்தார். 1995 ஆம் ஆண்டு சகுந்தலா நிசாத்து என்ற பெண்ணை திருமணம் செய்து கொண்டார். இவர்களுக்கு நான்கு குழந்தைகள் உள்ளனர்.
# பட்டினிக் கலைஞர்

**பட்டனிக் கலைஞர்கள்** (*Hunger artist*) என்பவர்கள் 18, 19 மற்றும் 20 ஆம் நூற்றாண்டுகளின் முற்பகுதியில் ஐரோப்பாவிலும் அமெரிக்காவிலும் இருந்த கலைஞர்கள் ஆவர். இவர்கள் பணம் செலுத்தி வரும் பார்வையாளர்களை மகிழ்விப்பதற்காக, நீண்ட காலத்திற்கு பட்டினிக் கிடந்தனர். இந்த நிகழ்வு முதன்முதலில் 17 ஆம் நூற்றாண்டில் தோன்றியது, 1880 களில் அதன் உச்சத்தை அடைந்தது. பட்டினிக் கலைஞர்கள் எல்லோரும் ஆண்களாகவே இருந்தனர். ஒவ்வொரு நகரமாக சென்று பரவலாக விளம்பரப்படுத்தப்பட்ட உண்ணா நோன்பை 40 நாட்கள் வரை மேற்கொண்டனர். பல பட்டினிக் கலைஞர்கள் தங்கள் நிகழ்ச்சிகளின் போது பிறரை ஏமாற்றியது கண்டறியப்பட்டது.  
பிரான்ஸ் காஃப்காவின் 1922 ஆண்டைய சிறுகதையான "எ ஹங்கர் ஆர்ட்டிஸ்ட்", அதே பெயரிலான சிறுகதை தொகுப்பில் உள்ளது.  
பட்டினிக் கலைஞர்களாக "வாழும் எலும்புக்கூடுகள்" போன்று உள்ளவர்கள், குறைந்த உடல் எடை கொண்டவர்கள் இந்த நிகழ்ச்சிகளில் இடம்பெற்றனர்.
# கேதா மக்களவைத் தொகுதி

**கேதா மக்களவைத் தொகுதி** என்பது இந்தியாவின் குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும்.
# கேதா மக்களவைத் தொகுதி

## சட்டமன்றத் தொகுதிகள்

தற்போது, கெடா மக்களவைத் தொகுதியில் ஏழு சட்டமன்றத் தொகுதிகள் உள்ளன. இவை:
| 57 | தசுக்ரோய் | பொது | அகமதாபாத் | பாபுபாய் படேல் | பாஜக | பாஜக |  |
| --- | --- | --- | --- | --- | --- | --- | --- |
| 58 | தோல்கா | பொது | அகமதாபாத் | பூபேந்திரசிங் சுடாசாமா | பாஜக | பாஜக |  |
| 115 | மாதர் | பொது | கேதா | கேஷ்ரிசின்ஹ் சோலங்கி | பாஜக | பாஜக |  |
| 116 | நதியாட் | பொது | கேதா | பங்கஜ் தேசாய் | பாஜக | பாஜக |  |
| 117 | மெக்மதாபாத் | பொது | கேதா | அர்ஜுன் சிங் சவுகான் | பாஜக | பாஜக |  |
| 118 | மகுதா | பொது | கேதா | சஞ்சய் சிங் மஹிதா | பாஜக | பாஜக |  |
| 120 | கபத்வஞ்ச் | பொது | கேதா | ஜாலா ராஜேஷ் குமார் மகன்பாய் | பாஜக | பாஜக | } |
# கேதா மக்களவைத் தொகுதி

## மக்களவை உறுப்பினர்கள்

| 1952 | மணிப்பன் படேல் | இந்திய தேசிய காங்கிரசு |
| --- | --- | --- |
| புல்சிங்ஜி தாபி |  |  |
| 1957 | தாகூர் பதேசின்ஜி தாபி | சுதந்திராக் கட்சி |
| 1962 | பிரவின்சின்க் சோலங்கி | இந்திய தேசிய காங்கிரசு |
| 1967 |  |  |
| 1971 | தர்மசின் தேசாய் |  |
| 1977 |  |  |
| 1980 | அஜித்ஸின்ஹ் தாபி | இந்திய தேசிய காங்கிரசு |
| 1984 | இந்திய தேசிய காங்கிரசு |  |
| 1989 | பிரபாத்சின்க் சவுகான் | ஜனதா தளம் |
| 1991 | குசிராம் ஜெசுவானி | r பாரதிய ஜனதா கட்சி |
| 1996 | தின்சா படேல் | இந்திய தேசிய காங்கிரசு |
| 1998 |  |  |
| 1999 |  |  |
| 2004 |  |  |
| 2009 |  |  |
| 2014 | தேவுசிங் சௌகான் | பாரதிய ஜனதா கட்சி |
| 2019 |  |  |
| 2024 | } |  |
# ரியான் பராக்

**ரியான் பராக் தாசு** (*Riyan Parag Das*, பிறப்பு: 10 நவம்பர் 2021) இந்தியப் பன்னாட்டுத் துடுப்பாட்ட வீரர். இவர் இந்திய அணியில் மட்டுப்படுத்தப்பட்ட ஓவர்கள் போட்டிகளில் பல்-துறை ஆட்டக்காரராக விளையாடி வருகிறார். இவர் அசாம் துடுப்பாட்ட அணியின் தலைவராகவும், இந்தியன் பிரீமியர் லீக் போட்டிகளில் ராஜஸ்தான் ராயல்ஸ் அணியிலும் விளையாடுகிறார். இவர் இந்திய 19 வயதிற்குட்பட்டோர் துடுப்பாட்ட அணியில் விளையாடி 2018 உலகக்கிண்ணத்தைப் பெற்றுக் கொடுத்தார்.  
2024 ஐபிஎல் தொடரில் ராஜஸ்தான் ராயல்ஸ் அணியில் அதிக ஓட்டங்கள் எடுத்த வீரராக விளங்கினார்.  
2024 சூலை 6 முதல் சிம்பாப்வேக்கான சுற்றுப்பயணத்திற்கான இந்திய தேசிய அணியின் இ20ப அணிக்கு இவரது பெயர் தேர்ந்தெடுக்கப்பட்டபோது, இந்திய தேசிய அணியில் சேர்க்கப்பட்ட முதல் அசாமியர் ஆனார். 27 சூலை 2024 இல் தொடங்கிய இலங்கைச் சுற்றுப்பயணத்தின் போது பன்னாட்டு ஒருநாள், இ20ப போட்டிகளில் விளையாடத் தேர்ந்தெடுக்கப்பட்டார். இவர் தனது முதலாவது ஒருநாள் போட்டியை இலங்கைக்கு எதிராக 2024 ஆகத்து 7 இல் விளையாடி 3 இலக்குகளைக் கைப்பற்றினார்.
# கோத்ரா மக்களவைத் தொகுதி

**கோத்ரா மக்களவைத் தொகுதி** (*Godhra Lok Sabha constituency*) என்பது இந்தியாவின் குசராத்து மாநிலத்தில் 1962 முதல் 2008 வரை செயல்பாட்டில் முன்னர் இருந்த ஒரு மக்களவை நாடாளுமன்ற மக்களவைத் தொகுதி ஆகும். 2008ஆம் ஆண்டு எல்லை மறுநிர்ணயத்திற்குப் பிறகு, இதன் பெரும்பகுதி பஞ்ச்மகால் மக்களவைத் தொகுதியுடன் இணைக்கப்பட்டது.
# கோத்ரா மக்களவைத் தொகுதி

## மக்களவை உறுப்பினர்கள்

- 1952-62: *செயலில் இல்லை*
- 1967: பிலு மோடி, சுதந்திராக் கட்சி
- 1971: பிலு மோடி, சுதந்திராக் கட்சி
- 1977: கிதேந்திர தேசாய், இந்திய தேசிய காங்கிரசு
- 1980: ஜெய்தீப் சிங், இந்திய தேசிய காங்கிரசு
- 1984: ஜெய்தீப் சிங், இந்திய தேசிய காங்கிரசு (இறப்பு 1987–88)
- 1988^ :பிஎஸ் புர்சோத்தம் பாய் (ஜனதா கட்சி), இடைத்தேர்தல்
- 1989: சாந்திலால் பட்டேல், இந்திய தேசிய காங்கிரசு
- 1991: சங்கர்சிங் வகேலா, பாரதிய ஜனதா கட்சி
- 1996: சாந்திலால் படேல், ஜனதா தளம்
- 1998: சாந்திலால் படேல்,இந்திய தேசிய காங்கிரசு
- 1999: பூபேந்திரசிங் சோலங்கி, பாரதிய ஜனதா கட்சி
- 2004: பூபேந்திரசிங் சோலங்கி, பாரதிய ஜனதா கட்சி
- 2008 முதல்: பார்க்க: பஞ்சமகால்
# கோத்ரா மக்களவைத் தொகுதி

## தேர்தல் முடிவுகள்

### 1999

- சோலங்கி, பூபேந்திரசிங் பிரபாத் சிங் (பாஜக) 280,684 வாக்குகள்
- படேல், சாந்திலால் பர்சோத்தம்தாசு (இதேகா) 185,662
# கோத்ரா மக்களவைத் தொகுதி

## தேர்தல் முடிவுகள்

### 2004

- சோலங்கி, பூபேந்திரசிங் பிரபாத் சிங் (பாஜக) 295,550 வாக்குகள்
- படேல் ராஜேந்திரசிங் பல்வந்த்சிங் (இதேகா) 241,83
# மாண்ட்வி மக்களவைத் தொகுதி

**மாண்ட்வி மக்களவைத் தொகுதி** (*Mandvi Lok Sabha constituency*) குசராத்தின் சூரத்தில் செயல்பாட்டில் இருந்த ஒரு மக்களவைத் தொகுதி ஆகும். இது 1960 வரை பம்பாய் மாகாணத்தின் ஒரு பகுதியாகவும் பின்னர் குசராத்து மாநிலத்தின் ஒரு பகுதியாகவும் இருந்தது. நாடாளுமன்றத் தொகுதிகளின் எல்லை நிர்ணயம் அமல்படுத்தப்பட்டதன் ஒரு பகுதியாக இந்த தொகுதி 2008-இல் நீக்கப்பட்டது. இந்தத் தொகுதி பழங்குடியினருக்கு ஒதுக்கப்பட்டிருந்தது.
# மாண்ட்வி மக்களவைத் தொகுதி

## நாடாளுமன்ற உறுப்பினர்கள்

| 1952-1961 | உருவாக்கப்படவில்லை |  |
| --- | --- | --- |
| 1962 | சி. எம். கேதரியா | இந்திய தேசிய காங்கிரசு |
| 1967 |  |  |
| 1971 | அமர்சிங் ஜினாபாய் சவுத்ரி |  |
| 1977 | சிதுபாய் காமித் |  |
| 1980 |  |  |
| 1984 |  |  |
| 1989 |  |  |
| 1991 |  |  |
| 1996 |  |  |
| 1998 |  |  |
| 1999 | மன்சிங் படேல் | பாரதிய ஜனதா கட்சி |
| 2004 | துசார் அமர்சிங் சவுத்ரி | இந்திய தேசிய காங்கிரசு |
| 2008 | நீக்கப்பட்டது |  |
# வாதி ஹடாத்

**அபு ஹானி** என்று அழைக்கபடும் **வாதி ஹடாத்** (*Wadie Haddad*, 1927-28 மார்ச் 1978) என்பவர் ஒரு பாலத்தீனிய போராளியாவார். இவர் பாப்புலர் பிரண்ட் ஆப் தி லிபரேசன் ஆப் பாலஸ்தீன் என்ற அமைப்புக்குத் தலைமை தாங்கினார். 1960 களிலும், 1970 களிலும் சர்வதேச பயணிகள் விமானங்களின் கடத்தல்கள் பலவற்றிற்கு இவர் மூளையாகச் செயல்பட்டார். இதில் மிகவும் பிரபலமானது என்டெபே கடத்தல் ஆகும். அப்போது பாலத்தீனிய/ஜெர்மன் போராளிகள் இஸ்ரேலில் இருந்து பிரான்சுக்கு பயணித்துக் கொண்டிருந்த வானூர்தியை இசுரேலியர் மற்றும் இஸ்ரேலியர் அல்லாத யூதர்கள் என 106 பிணைக்கைதிகளுடன் கடத்தி உகாண்டாவுக்குக் கொண்டு சென்றனர்.
# வாதி ஹடாத்

## துவக்ககால வாழ்க்கையும் கல்வியும்

ஹடாத் 1927 இல் சேப்பாத் நகரில் பாலஸ்தீனிய கிறிஸ்தவக் (கிரேக்க மரபுவழி) குடும்பத்தில் பிறந்தார். 1948 அரபு-இஸ்ரேல் போரின் போது இவரது வீடு அழிக்கப்பட்டது, இவர் பாலஸ்தீனிய அகதியாக லெபனானுக்குச் சென்றார். இவர் பெய்ரூட் அமெரிக்க பல்கலைக்கழகத்தில் மருத்துவத்தில் பட்டம் பெற்றார்.  
ரோனென் பெர்க்மேன் எழுதிய ரைஸ் அண்ட் கில் ஃபர்ஸ்ட்: தி சீக்ரெட் ஹிஸ்டரி ஆஃப் இஸ்ரேல்ஸ் டார்கெட்டட் அசாசினேஷன்ஸ் என்ற 2018 புத்தகத்தின்படி, மொசாட் ஹடாத்தை அவரது பற்பசையில் நச்சுக் கலந்து கொன்றது என்கிறது. முன்னதாக ஹடாத்தின் வீடு, அலுவலகம் ஆகியவற்றை அணுகக்கூடிய ஒருவரை மோசாட் தன் வலையில் வீழ்த்தியது. அவரைக் கொண்டு ஹடாத்தைக் கொல்ல முடிவெடுத்தது. அதன்படி 1978, சனவரி, 10 அன்று, ஹடாத் வழக்கமாக பயன்படுத்தும் பற்பசைக்குப் பதிலாக அதே மாதிரியான நச்சுத் தடவிய பற்பசையை அவர் பயன்படுத்தும் இடத்தில் வைத்துவிட்டார். இந்தப் பற்பசை இஸ்ரேல் உயிரியல் ஆய்வு மையத்தில் உருவாக்கப்படது. நச்சு சளி சவ்வுகளில் ஊருருவி படிப்படியாக ஆபத்தான விளைவுகளை ஏற்படுத்தும் பற்பசை அது ஆகும். ஒவ்வொரு முறை இவர் பல் துலக்கும்போதும் இவரது இரத்த ஓட்டத்தில் அந்த நச்சு நுழைந்தது. ஹடாத் நோய்வாய்ப்பட்டு ஈராக் அரசு மருத்துவமனையில் அனுமதிக்கப்பட்டார், அங்கு அவரது நோய்க்கான காரணத்தை மருத்துவர்களால் கண்டுபிடிக்க முடியவில்லை, மேலும் இவர் நச்சு குடித்திருக்கலாம் என்று சந்தேகிக்கபட்டது. யாசிர் அரஃபாத்தின் வேண்டுகோளின் பேரில், இவர் கிழக்கு ஜேர்மனிக்கு அழைத்துச் செல்லப்பட்டு, உளவுத்துறை மற்றும் பாதுகாப்புத் துறையினருக்கு சிகிச்சை அளிக்கும் ஒரு மதிப்புமிக்க மருத்துவமனையில் அகமது டக்லி என்ற புனைப்பெயரில் அனுமதிக்கப்பட்டார். இவர் கிழக்கு ஜேர்மனிக்கு அழைத்துச் செல்லப்பட்டபோது, இவரது உதவியாளர்கள் இவருக்கான பொருட்கள் கொண்ட பையில், நச்சுப் பற்பசையையும் இட்டிருந்தார். இவர் அங்கு நன்கு சோதிக்கப்பட்டார். மருத்துவர்கள் இவருக்கு எலி நஞ்சு அல்லது தாலியம் மூலம் நஞ்சு கொடுக்கபட்டிருக்கலாம் என்று ஐயுற்றனர். ஆனால் அதற்கான நேரடி ஆதாரங்கள் எதுவும் கிடைக்கவில்லை. இவரது நிலை தொடர்ந்து மோசமடைந்துவந்தது. கிழக்கு ஜெர்மனியில் ஒரு இஸ்ரேலிய முகவர் வழங்கிய உளவுத்துறையின் படி, ஹடாத்தின் வலியின் அலறல் மருத்துவமனை முழுவதும் கேட்டது. மேலும் இவரை அமைதிப்படுத்த மயக்க மருந்துகள் செலுத்த வேண்டியிருந்தது. அங்கு வந்த பத்து நாட்களுக்குப் பிறகு ஹடாத் இறந்தார்.
# ஜூனாகத் மக்களவைத் தொகுதி

**ஜுனாகத் மக்களவைத் தொகுதி** (*Junagadh Lok Sabha constituency*) என்பது மேற்கு இந்தியாவின் குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும்.
# ஜூனாகத் மக்களவைத் தொகுதி

## சட்டமன்றப் பிரிவுகள்

ஜுனாகத் மக்களவைத் தொகுதியின் கீழ் ஏழு சட்டமன்றத் தொகுதிகள் உள்ளன. இவை:
| 86 | ஜுனாகத் | பொது | ஜுனாகத் | சஞ்சய் கோரடியா | பாஜக | பாஜக |
| --- | --- | --- | --- | --- | --- | --- |
| 87 | விசாவதர் | பொது | ஜுனாகத் | பூபேந்திர பயானி | ஆஆக | பாஜக |
| 89 | மாங்ரோல் | பொது | ஜுனாகத் | பக்வான்ஜிபாய் கார்கடியா | பாஜக | பாஜக |
| 90 | சோம்நாத் | பொது | கிர் சோம்நாத் | விமல் சுதாசாமா | இதேகா | பாஜக |
| 91 | தலாலா | பொது | கிர் சோம்நாத் | பாகபாய் பரத் | பாஜக | பாஜக |
| 92 | கோடினார் | ப. இ. | கிர் சோம்நாத் | பிரத்யூமன் வஜ | பாஜக | பாஜக |
| 93 | உனா | பொது | கிர் சோம்நாத் | கலுபாய் ரதோட் | பாஜக | பாஜக |
# ஜூனாகத் மக்களவைத் தொகுதி

## நாடாளுமன்ற உறுப்பினர்கள்

| 1962 | சி. ஆர். ராஜா | இந்திய தேசிய காங்கிரசு |
| --- | --- | --- |
| 1967 | வீரேன் ஷா | சுதந்திராக் கட்சி |
| 1971 | நஞ்சிபாய் வெகாரியா | இந்திய தேசிய காங்கிரசு |
| 1977 | நரேந்திர நத்வானி | ஜனதா கட்சி |
| 1980 | மோகன்பாய் படேல் | இந்திய தேசிய காங்கிரசு |
| 1984 | இந்திய தேசிய காங்கிரசு |  |
| 1989 | கோவிந்த்பாய் சேக்தா | ஜனதா தளம் |
| 1991 | பாவனா சிக்காலியா | பாரதிய ஜனதா கட்சி |
| 1996 |  |  |
| 1998 |  |  |
| 1999 |  |  |
| 2004 | ஜசுபாய் தனபாய் பரத் | இந்திய தேசிய காங்கிரசு |
| 2009 | தினுபாய் போகாபாய் சோலங்கி | பாரதிய ஜனதா கட்சி |
| 2014 | இராஜேசுபாய் நாரன்பாய் சுதாசாமா |  |
| 2019 |  |  |
| 2024 |  |  |
# காலியம் அசிட்டைலசிட்டோனேட்டு

**காலியம் அசிட்டைலசிட்டோனேட்டு** (*Gallium acetylacetonate*) என்பது Ga(C<sub>5</sub>H<sub>7</sub>O<sub>2</sub>)<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். இந்த அணைவுச் சேர்மத்தை சுருக்கமாக Ga(acac)<sub>3</sub> என்ற வாய்பாட்டாலும் அடையாளப்படுத்தலாம். மூன்று அசிட்டைலசிட்டோனேட்டு ஈந்தணைவிகளைக் கொண்ட இந்த காலியம் அணைவுச் சேர்மம் ஆராய்ச்சியில் பயன்படுத்தப்படுகிறது. மூலக்கூறு D3 சமச்சீர்நிலையைக் கொண்டுள்ளது. மற்ற எண்முக திரிசு(அசிட்டைலசிட்டோனேட்டு)களுடன் ஒத்த வடிவமைப்பைக் கொண்டுள்ளது.
# காலியம் அசிட்டைலசிட்டோனேட்டு

## பயன்கள்

காலியம் ஆக்சைடு மெல்லிய படலங்களை அணுவடுக்குப் படிகப்படலவியல் மூலம் தண்ணீர் அல்லது ஓசோனை முன்னோடிச் சேர்மமாக காலியம் அசிட்டைலசிட்டோனேட்டுடன் சேர்ப்பதன் மூலம் உருவாக்க முடியும். காலியம் அசிட்டைலசிட்டோனேட்டைப் பயன்படுத்தி உயர் தூய்மையான காலியம் நைட்ரைடு நுண் கம்பிகள் மற்றும் நுண் ஊசிகளை குறைந்த வெப்பநிலை வளர்ச்சிக்கும் பயன்படுத்தப்படலாம்.
# குரோமியம் அசைடு

**குரோமியம் அசைடு** (*Chromium azide*) என்பது Cr(N<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.. குரோமியம் மூவசைடு, குரோமியம் டிரையசைடு என்ற பெயர்களாலும் இது அழைக்கப்படுகிறது.
# குரோமியம் அசைடு

## பண்புகள்

குரோமியம் அசைடு உருவாக்கம் குரோமியம் உப்புகள் மற்றும் சோடியம் அசைடு ஆகியவற்றிலிருந்து ஆராயப்பட்டது. சோடியம் அசைடுடன் தூய ஆல்ககாலில் உள்ள உலர்ந்த படிக குரோமியம்(III) நைட்ரேட்டு கரைசலை ஆவியாக்குவதன் மூலம் குரோமியம் அசைடு 1922 ஆம் ஆண்டில் பிரிக்கப்பட்டது. ஒளியளவு நிறநிரலியல் ஆய்வின் மூலம், குரோமியம்(III) நைட்ரேட்டு கரைசலின் பச்சை நிறத்திற்குக் காரணம் மோனோ-அசிடோ-குரோமியம்(III) அணைவு என்று காட்டப்பட்டது. இரண்டு உறிஞ்சக்கூடிய நிலைகள் அதிகபட்சம் 445 மற்றும் 605 நானோமீட்டரில் அமைந்திருந்தது.
# செம்பழுப்பு மார்பு குயில்

**செம்பழுப்பு மார்பு குயில்** (*Chestnut-breasted cuckoo*) என்பது குயில் குடும்பமான குக்குலிடேவினைச் சேர்ந்த ஒரு சிற்றினமாகும் (*காகோமேண்டிசு காசுடனேவென்ட்ரிசு*). இது ஆத்திரேலியா, இந்தோனேசியா மற்றும் பப்புவா நியூ கினியில் காணப்படுகிறது. இதன் இயற்கையான வாழிடங்கள் மிதவெப்ப மண்டல அல்லது வெப்ப மண்டல வறண்ட காடுகள் மற்றும் மிதவெப்பமய அல்லது வெப்ப மண்டலச் சதுப்புநிலக் காடுகள் ஆகும்.
# செம்பழுப்பு மார்பு குயில்

## வகைப்பாட்டியல்

இச்சிற்றினத்தின் கீழ் மூன்று துணையினங்கள் தற்போது அங்கீகரிக்கப்பட்டுள்ளன:  
- *காகோமேண்டிசு காசுடனேவென்ட்ரிசு அர்பாகியானசு* <small>(சால்வதோரி, 1889) </small> -மேற்கு நியூ கினி பகுதிகள்.
- *காகோமேண்டிசு காசுடனேவென்ட்ரிசு வெய்சுகே* (ரீச்செனோ, 1900-கிழக்கு நியூ கினி
- *காகோமேண்டிசு காசுடனேவென்ட்ரிசு* *காசுடனேவென்ட்ரிசு* <small>(கோல்ட், 1867) </small> -இந்தோனேசியாவில் உள்ள அரு தீவுகள் மற்றும் ஆத்திரேலியா கேப் யார்க் தீபகற்பம்
# செம்பழுப்பு மார்பு குயில்

## விளக்கம்

செம்பழுப்பு மார்பு குயில் சுமார் 22-25 சென்டிமீட்டர்கள் நீளம் வரை வளரக்கூடியது. முதிர்ச்சியடைந்த குயில்கள் அடர் சாம்பல்-நீல நிறத் தலை, முதுகு மற்றும் இறக்கைகளுடனும், ஆழ்ந்த செம் மார்பகம், அடிப்பகுதியுடன், கருப்பு மற்றும் வெள்ளை வாலுடன் காணப்படும். இளம் வயதுடைய குயில்களின் கால்கள், தலை மற்றும் இறக்கைகள் மந்தமான சாம்பல் நிறத்துடன் இறக்கைகளின் வெளிப்புறப் பகுதிகளில் மந்தமான நடுத்தரப் பழுப்பு நிறமாகவும், மார்பகம் மற்றும் கீழ் பகுதிகளில் வெளிர் அல்லது இலவங்கப்பட்டை நிறமாகவும் இருக்கும். வால் நடுவில் பழுப்பு பட்டையும் வெள்ளை நிறக் கோட்டுடன் காணப்படும். முதிர்ச்சியடைந்த மற்றும் முதிர்ச்சியடையாத பறவைகளின் கண்களைச் சுற்று மஞ்சள் வளையம் காணப்படும்.  
செம்பழுப்பு மார்பு குயில், தூரிகை குயில் (*கா. வேரியோலோசசு* மற்றும் விசிறி-வால் குயில் (*கா. பிளபெல்லிபார்மிசு*) ஆகியவற்றை விட சற்றே சிறியது. ஆனால் முதிர்ச்சியடைந்த செம்மார்பு பழுப்பு குயிலின் மார்பகம் மற்றும் அடிப்பகுதி மிகவும் அடர் வண்ணத்தில் காணப்படும்.
# அரவிந்து பிரதாப்பு

**அரவிந்து பிரதாப்பு** (*Arvind Pratap*) இந்தியாவைச் சேர்ந்த ஓர் அரசியல்வாதியாவார். சமாச்சுவாடி கட்சி உறுப்பினராக [[உத்தரப் பிரதேசம்|உத்தரப் பிரதேச அரசியலில் ஈடுபட்டார்.]] மதுரா-எட்டா-மைன்புரி தொகுதியிலிருந்து உத்தரபிரதேச சட்டமன்றத்திற்கு தேர்ந்தெடுக்கப்பட்டார்.  
இவரது தாயார் கீதா தேவி, இராம் கோபால் யாதவின் சகோதரி ஆவார். அவர் 2021 ஆம் ஆண்டு ஆகத்து மாதத்தில் இறந்தார்.
# அரவிந்து பிரதாப்பு

## கல்வி மற்றும் தொழில்

1998 ஆம் ஆண்டில் இட்டாவாவின் இயோன்ராவில் உள்ள சத்ரபதி சாகூச்சி சீ மகாராச்சு பல்கலைக்கழகத்தின் சவுத்ரி சரண் சிங் பட்டப்படிப்பு கல்லூரியில் இவர் பட்டம் பெற்றார். 2000 ஆம் ஆண்டில் சத்திரபதி சாகூச்சி சீ மகாராச்சு பல்கலைக்கழகத்தின் கே. கே. பட்டப்படிப்பு கல்லூரியிலிருந்து முதுகலைப் பட்டம் பெற்றார். 2016 ஆம் ஆண்டில் சட்டமன்றக் குழு உறுப்பினராவதற்கு முன்பு கர்கால் நகரத்தின் பஞ்சாயத்துத் தலைவராகவும் பணியாற்றினார்.
# கலைஞர் எழுதுகோல் விருது

**கலைஞர் எழுதுகோல் விருது** என்பது முன்னாள் முதலமைச்சர் மு. கருணாநிதி நினைவாக தமிழ்நாடு அரசு ஆண்டுதோறும் இதழியலாளரொருவருக்கு வழங்கிவரும் விருதாகும். இவ்விருதானது ஒவ்வொரு ஆண்டும் தமிழ் இதழியல் துறை மூலம் சமூக மேம்பாட்டிற்காகவும், விளிம்பு நிலை மக்களின் மேம்பாட்டிற்காகவும் பங்காற்றிய சிறந்த இதழியலாளர்க்கு தமிழ் வளர்ச்சி மற்றும் செய்தித் துறை சார்பாக வழங்கப்படுகிறது. விருதுடன் ஐந்து லட்சம் பணப்பரிசும் பாராட்டுச் சான்றிதழும் வழங்கப்படுகின்றன.  
**விருதாளர்கள்**  
| ஆண்டு | விருது பெற்றோர் |  |
| --- | --- | --- |
| 2021 | ஐ. சண்முகநாதன் |  |
| 2022 | வி. என். சாமி |  |
| 2023 | நக்கீரன் ஆர். கோபால் மற்றும் சுஜிதா சாரங்கராஜ் | } |
# ஐதரோ அயோடிக்கு அமிலம்

**ஐதரோ அயோடிக்கு அமிலம்** (*Hydroiodic acid*) என்பது HI என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஐதரயோடிக்கு அமிலம் என்ற பெயராலும் இது அழைக்கப்படும். ஐதரசன் அயோடைடின் நீரிய கரைசலான இது நிறமற்ற நீர்மமாகக் காணப்படுகிறது. இது ஒரு வலிமையான அமிலமாகும். இதில் ஐதரசன் அயோடைடு நீரிய கரைசலில் முழுமையாக அயனியாக்கம் செய்யப்படுகிறது. ஐதரசன் அயோடைடின் செறிவூட்டப்பட்ட நீர்த்த கரைசல்கள் பொதுவாக 48% முதல் 57% HI நிறையை கொண்டிருக்கும்.
# ஐதரோ அயோடிக்கு அமிலம்

## வினைகள்

ஐதரோ அயோடிக்கு அமிலம் காற்றிலுள்ள ஆக்சிசனுடன் வினைபுரிந்து நீரையும் அயோடினையும் கொடுக்கிறது.  
4 HI(நீரிய) + O<sub>2</sub> → 2 H<sub>2</sub>O + 2 I<sub>2</sub>  
ஐதரசன் ஆலைடுகளைப் போலவே, ஐதரோ அயோடிக்கு அமிலமும் ஆல்க்கீன்களுடன் சேர்த்து ஆல்க்கைல் அயோடைடுகளைக் கொடுக்கிறது. இது ஒரு குறைக்கும் முகவராகவும் பயன்படுத்தப்படுகிறது. உதாரணமாக அரோமாட்டிக்கு நைட்ரோ சேர்மங்களை அனிலின்களாகக் குறைப்பதில் இது பயன்படுகிறது.
# ஐதரோ அயோடிக்கு அமிலம்

## கேடிவா செயல்முறை

கேடிவா செயல்முறையானது ஐதரோ அயோடிக்கு அமிலத்தின் முக்கிய இறுதிப் பயன்பாடாகும். இது மெத்தனாலின் கார்பனைலேற்ற வினையின் மூலம் அசிட்டிக் அமிலத்தை உற்பத்தி செய்வதற்கான இணை-வினையூக்கியாக செயல்படுகிறது.
# ஐதரோ அயோடிக்கு அமிலம்

## பயன்பாடுகள்

ஐதரோ அயோடிக்கு அமிலத்தை அமெரிக்க போதைப்பொருள் அமலாக்க நிர்வாகக் கூட்டமைப்பு பட்டியல் I இரசாயனமாக பட்டியலிட்டுள்ளது.
# சபா மக்கள் ஐக்கிய முன்னணி

**சபா மக்கள் ஐக்கிய முன்னணி** எனும் **பெர்ஜாயா** (ஆங்கிலம்: *Sabah People's United Front*; மலாய்: *Parti Bersatu Rakyat Jelata Sabah*) (**BERJAYA**) என்பது மலேசியாவின் சபா மாநிலத்தில் செயல்பாட்டில் இருந்த ஓர் அரசியல் கட்சியாகும். இந்தக் கட்சி, ஐக்கிய சபா தேசிய அமைப்பு எனும் **அசுனோ** கட்சியின் (USNO) முன்னாள் பொதுச் செயலாளர் அரிஸ் சாலே என்பவரால் 1975-ஆம் ஆண்டில் உருவாக்கப்பட்டது. 1991-இல் இந்தக் கட்சி கலைக்கப்பட்டது.  
அரிஸ் சாலே பின்னர் புவாட் இசுடீபன்ஸ் என்பவருடன் இணைந்தார். புவாட் இசுடீபன்ஸ் சபாவின் முதல் முதலமைச்சராகவும் ஐக்கிய பாசோக்மோமோகான் கடாசான் மூருட் அமைப்பு எனும் **உப்கோ** (**UPKO**) கட்சியின் தலைவராகவும் பணியாற்றினார்.  
1976 ஏப்ரலில் நடந்த சபா மாநிலத் தேர்தலில் பெர்ஜாயா வெற்றி பெற்ற பிறகு, புவாட் இசுடீபன்ஸ் சபா மாநிலத்தின் ஐந்தாவது முதலமைச்சரானார். ஆனால் அதே ஆண்டு சூன் மாதம் புவாட் இசுடீபன்ஸ் காலமானார். அவருக்குப் பிறகு அரிஸ் சாலே பதவியேற்றார்.  
1975-ஆம் ஆண்டு சூலை 15-ஆம் தேதி சபா மக்கள் ஐக்கிய முன்னணி தொடங்கப்பட்டதில் இருந்து, மலேசியாவின் அப்போதைய ஆளும் கூட்டணியான பாரிசான் நேசனல் (பிஎன்) கூட்டணியின் உறுப்புக் கட்சியாக இருந்து வந்தது.
# சபா மக்கள் ஐக்கிய முன்னணி

## பொது

சபா மக்கள் ஐக்கிய முன்னணி (பெர்ஜாயா) 1976-ஆம் ஆண்டு மாநிலத் தேர்தலில் வெற்றி பெற்று; ஐக்கிய சபா தேசிய அமைப்பு எனும் **அசுனோ** (*USNO*) கட்சியை வெளியேற்றியது. அதன் பின்னர்; 1976-ஆம் ஆண்டில் இருந்து முதல் 1985-ஆம் ஆண்டு வரை வரை 8 ஆண்டுகள் சபா மாநிலத்தை ஆட்சி செய்தது.  
அந்தக் காலக் கட்டத்தில், புவாட் இசுடீபன்ஸ் *(Fuad Stephens)* சபாவின் ஐந்தாவது முதலமைச்சராகப் பதவி வகித்தார். அத்துடன் அவர் இரண்டாவது முறையாகவும் சபாவின் முதலமைச்சராகப் பதவி வகித்தார். புவாட் இசுடீபனுக்கு முன்னர் அசுனோ கட்சியின் தலைவர் முகமது சைட் கெருவாக் *(Mohammad Said Keruak)* என்பவர் சபாவின் முதலமைச்சராகப் பொறுப்பு ஏற்றிருந்தார்.
# சபா மக்கள் ஐக்கிய முன்னணி

## பொது

### இரட்டை ஆறு சோகம்

இருப்பினும், புவாட் இசுடீபன்ஸ், முதலமைச்சரான 44 நாட்களுக்குப் பிறகு, 6 சூன் 1976 அன்று கோத்தா கினபாலுவில் நடந்த ஒரு வானூர்தி விபத்தில் அகால மரணம் அடைந்தார். இந்த விபத்து இரட்டை ஆறு சோகம் *(Double Six Tragedy)* என்று அழைக்கப்படுகிறது.  
அந்த விபத்தில், சபா மாநிலத்தின் உள்ளாட்சி மற்றும் வீட்டு வசதி அமைச்சராக இருந்த டத்தோ பீட்டர் சாய்னோட் மொஜுந்தின் *(Peter Joinud Mojuntin)* உட்பட சில மாநில அமைச்சர்களும் உயிரிழந்தனர். அதன் பின்னர் அரிஸ் சாலே சபாவின் ஆறாவது முதலமைச்சராகப் பதவியேற்றார்.
# சபா மக்கள் ஐக்கிய முன்னணி

## பொது

### ஜோசப் பைரின் கித்திங்கான்

1981-ஆம் ஆண்டு சபா மாநிலத் தேர்தலில், பெர்ஜாயா கட்சி மீண்டும் வெற்றி பெற்றது. இந்த முறை அமோகப் பெரும்பான்மையுடன் வெற்றி பெற்றது. பெர்ஜாயா கட்சி போட்டியிட்ட 48 இடங்களில்; 44 இடங்களில் வெற்றி பெற்றனர்.  
1984-இல், பெர்ஜாயா கட்சியின் மூத்த உறுப்பினர் ஜோசப் பைரின் கித்திங்கான்; பெர்ஜாயா கட்சியை விட்டு வெளியேறி பார்ட்டி பெர்சத்து சபா *(Parti Bersatu Sabah)* எனும் ஐக்கிய சபா கட்சியை (**PBS**) உருவாக்கினார். புதிதாக உருவாக்கப்பட்ட ஐக்கிய சபா கட்சி 1985 மாநிலத் தேர்தலில் பெர்ஜெயா கட்சியைத் தோற்கடித்தது.
# சபா மக்கள் ஐக்கிய முன்னணி

## பொது

### 1990 சபா மாநிலத் தேர்தல்

1990-ஆம் ஆண்டு சபா மாநிலத் தேர்தலில், பெர்ஜாயாவின் ஆதரவு வெகுவாகக் குறைந்தது. அந்தத் தேர்தலில் ஓர் இடத்தைக் கூட வெல்ல முடியவில்லை; மற்றும் அது ஐக்கிய சபா கட்சியால் (பிபிஎஸ்) வெளியேற்றப்பட்டது.  
இதன் பின்னர் தீபகற்ப மலேசியாவைத் தளமாகக் கொண்ட அம்னோ (UMNO); சபா அம்னோ கட்சியை உருவாக்குவதற்கு ஐக்கிய சபா தேசிய அமைப்பு எனும் அசுனோவுடன் (USNO) இணைக்கப்பட்டது. அசுனோவின் தலைவர் துன் முசுதபா அருன் சபா அம்னோவின் முதல் தலைவரானார். அதே வேளையில் அரிஸ் சாலே சபா அம்னோவின் ஆலோசகரானார்.
# செர்கோகோக்சிக்சு

**செர்கோகோக்சிக்சு** (*Cercococcyx*) என்பது நீண்ட வால் கொண்ட குயில் என்று அழைக்கப்படும் *குக்குலிடே* குடும்பத்தைச் சேர்ந்த குயில்களின் ஒரு பேரினம் ஆகும்.  
- நீண்ட வால் சீகாரக் குயில் (*செர்கோக்கோக்சிக்சு லெமைரீயே*)
- நீண்ட பட்டை வால் கொண்ட குயில் (*செர்கோகோக்சிக்சு மோண்டனசு*)
- நீண்ட சாம்பல் வால் குயில் (*செர்கோகோக்சிக்சு மெக்கோவி*)
- ஆலிவ் நீண்ட வால் குயில் (*செர்கோகோக்சிக்சு ஒலிவினசு*)  
பல ஆதாரங்கள் *செர்கோகோக்சிக்சு லெமைரீயே*, *செர்கோகோசிக்சு மெக்கோவி* சிற்றினத்தினத்திலிருந்து வேறுபட்டதாக அங்கீகரிக்கவில்லை.
# சாவகம் சீகாரப் பூங்குருவி

**சாவகம் சீகாரப் பூங்குருவி** (*Javan whistling thrush*) என்பது *மியூசிகேபிடே* குடும்பத்தைச் சேர்ந்த ஒரு பறவை சிற்றினமாகும். இது சாவகம் மற்றும் பாலி தீவுகளில் காணப்படுகிறது.  
இதன் இயற்கையான வாழிடம் மிதவெப்ப மண்டல அல்லது வெப்பமண்டல ஈரமான மலைக் காடுகள் ஆகும்.
# அரிஸ் சாலே

**அரிஸ் சாலே** (ஆங்கிலம்; மலாய்: *Harris Mohd Salleh*) (பிறப்பு: 11 ஏப்ரல் 1930) என்பவர் ஒரு மலேசிய அரசியல்வாதி, சூன் 1976 முதல் ஏப்ரல் 1985 வரை சபாவின் 6-ஆவது முதலமைச்சராகப் பணியாற்றியவர் ஆவார். இவர் சபா மக்கள் ஐக்கிய முன்னணியின் (**பெர்ஜாயா**) கூட்டணியின் தலைவராகவும் இருந்தார்.  
அவரின் பதவிக் காலத்தில், சபா மாநிலத்தின் ஒரு பகுதியாக இருந்த லபுவான் தீவை மலேசியாவின் மத்திய அரசுக்கு விட்டுக்கொடுத்தார்.  
அந்த வகையில் லபுவான் தீவு மலேசியாவின் இரண்டாவது கூட்டாட்சிப் பிரதேசமாக மாறியது.
# அரிஸ் சாலே

## விருதுகள்

### மலேசிய விருதுகள்

- :
- - Order of the Defender of the Realm (**PMN)** – **Tan Sri** (2010)
- :
- (1968, *மீட்கப்பட்டது 1986*)
- :
- - Order of the Crown of Johor (**SPMJ**) – **Dato** (1980)
- :
- - Order of the Life of the Crown of Kelantan (**SJMK**) – **Dato**' (1984)
- :
- - Order of Sultan Ahmad Shah of Pahang (**SSAP**) – **Dato' Sri** (1982)
- :
- - Order of the Crown of Selangor (**SPMS**) – **Dato' Seri** (1980)
- :
- - Order of the Star of Hornbill Sarawak (**DA**) – **Datuk Amar** (1980)
# காங்கேர் மக்களவைத் தொகுதி

**காங்கேர் மக்களவைத் தொகுதி** (*Kanker Lok Sabha constituency*) இந்தியாவின் சத்தீசுகர் மாநிலத்தில் உள்ள ஒரு மக்களவைத் தொகுதி ஆகும்.